**INDOKOLÁS**

**helyi gazdaságvédelmi támogatásról szóló önkormányzati rendelethez**

**Általános indokolás**

Szolnok Megyei Jogú Város Önkormányzata jelen rendelettel a 2020. és 2021. évre vonatkozóan támogatási rendszert vezet be a koronavírus világjárvány helyi negatív gazdasági hatásainak kezelése és a helyi munkahelyek megőrzése érdekében az építményadó fizetésre kötelezett azon adóalanyok megsegítésével, akik az ingatlannyilvántartási bejegyzés alapján étteremnek, vendéglőnek, szállodának, hotelnek, panziónak, fogadónak, motelnek, szállónak, vendégháznak minősülő vagy ilyenként feltüntetésre váró építmény esetén, melyet a megnevezésével azonos célra használnak, 1100,- Ft/m2 adómértékkel adóznak. A támogatás mértéke az ilyen jogcímen befizetendő adónak legfeljebb 30%-a 2020. évben 6 millió forint keretösszeg erejéig, legfeljebb 50%-a 2021. évben 10 millió forint keretösszeg erejéig.

Magyarország helyi önkormányzatairól szóló 2011. évi CLXXXIX. törvény 41. § (9) bekezdése rendeletalkotási kötelezettséget ír elő a helyi önkormányzat képviselőtestülete számára az államháztartáson kívüli forrás átadására és átvételére vonatkozó rendelkezések szabályozására.

Jelen rendelet és az európai uniós jogból eredő kötelezettségek összhangban vannak.

**Részletes indokolás**

**1. §**

Értelmező rendelkezéseket tartalmaz.

**2-7.§**

A támogatásra vonatkozó szabályokat tartalmazza.

**8.§**

A támogatásból való kizárásra vonatkozó körülményeket tartalmazza.

**9-10.§**

A jogosulatlanul igénybevett támogatások esetére vonatkozó jogkövetkezményeket tartalmazza.

**11-12. §**

Az Európai Uniós szabályoknak való megfelelés érdekében előírt szabályokat tartalmazza.

**13. §**

A rendelet hatálybalépésére vonatkozó rendelkezéseket szabályoz.